 Xooriska murtidani waa intaas, se ujeedada aan dacal-dhabayaa waa mid ku aadan, dan-layda badatay ee aduunkan aan guudkiisa ku uumanahay, sida ciida oo kale isku dul-tuulan, ee ka gaadhay heer ay Diinta Suuban ka dhigtaan dhabar ay u fuulaan danahooda liita, iyaga oo ka dhiganaaya Diinta waxa ay ku iib-geeyaan dantaas, se waxa jira dad badan oo aan burkaba bahal ka dayin, oo raacaya afkan macaan ee uu ku hadraayo, se aan uurka ka jirin, ama qolooyin shisheeye ahi ku gabraaranayaan, laga yaaban in aanu dhaadin kan lagu gabraaranayaa, in uu dhaadaana waa laga yaabaa. 